CELEX: 32020R0967
Language: fi
Date: 2020-07-03 00:00:00
Title: Komission täytäntöönpanoasetus (EU) 2020/967, annettu 3 päivänä heinäkuuta 2020, kalavarojen säilyttämisestä ja meriekosysteemien suojelemisesta teknisten toimenpiteiden avulla Euroopan parlamentin ja neuvoston asetuksen (EU) 2019/1241 liitteessä XIII olevassa A osassa tarkoitettujen akustisten karkotinlaitteiden signaalia ja käyttötapaa koskeviin ominaisuuksiin sovellettavista yksityiskohtaisista säännöistä

6.7.2020   
               
               
                  FI
               
               
                  Euroopan unionin virallinen lehti
               
               
                  L 213/4
               
            
         KOMISSION TÄYTÄNTÖÖNPANOASETUS (EU) 2020/967,
         annettu 3 päivänä heinäkuuta 2020,
         kalavarojen säilyttämisestä ja meriekosysteemien suojelemisesta teknisten toimenpiteiden avulla Euroopan parlamentin ja neuvoston asetuksen (EU) 2019/1241 liitteessä XIII olevassa A osassa tarkoitettujen akustisten karkotinlaitteiden signaalia ja käyttötapaa koskeviin ominaisuuksiin sovellettavista yksityiskohtaisista säännöistä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kalavarojen säilyttämisestä ja meriekosysteemien suojelemisesta teknisten toimenpiteiden avulla 20 päivänä kesäkuuta 2019 annetun Euroopan parlamentin ja neuvoston asetuksen (EU) 2019/1241 (1) ja erityisesti sen 24 artiklan 1 kohdan e alakohdan,
         sekä katsoo seuraavaa:
         
                     (1)
                  
                  
                     On kehitetty joukko valaat pyydyksistä karkottavia akustisia laitteita, joilla valaslajien tahattomia sivusaaliita on onnistuttu vähentämään seisovilla verkoilla pyydettäessä. Tällaisten laitteiden käyttö on tarpeen alueilla ja kalastuksissa, joihin tiedetään tai ennakoidaan liittyvän sivusaaliina saatavien valaiden suuri määrä ja jotka vahvistetaan asetuksen (EU) 2019/1241 liitteessä XIII olevan A osan 1.1 kohdassa.
                  
               
                     (2)
                  
                  
                     Asetuksella (EU) 2019/1241 yksinkertaistetaan Euroopan unionissa voimassa olevaa teknisten säilyttämistoimenpiteiden oikeudellista kehystä, josta on vuosien myötä tullut hyvin monimutkainen. Osana yksinkertaistusta asetuksella (EU) 2019/1241 kumottiin kalastuksen tahattomia valassaaliita koskevista toimenpiteistä annettu neuvoston asetus (EY) N:o 812/2004 (2), josta säilytettiin ainoastaan tahattomien saaliiden vähentämiseen tähtäävät keskeisimmät tekniset toimenpiteet, kuten vaatimus käyttää pyydyksiä tietyillä alueilla akustisten karkotinlaitteiden kanssa tahattomien valassaaliiden vähentämiseksi.
                  
               
                     (3)
                  
                  
                     Neuvoston asetuksen (EY) N:o 812/2004 3 artiklassa ja liitteessä II vahvistettuja akustisten karkotinlaitteiden tehokkuudelle vahvistettuja yksityiskohtaisia teknisiä eritelmiä ei sisällytetty asetukseen (EU) 2019/1241. Sen vuoksi tässä asetuksessa olisi vahvistettava vastaavat, nyt asetuksen (EU) 2019/1241 liitteessä XIII olevan A osan 1.1 kohdassa edellytetyt, akustisten karkotinlaitteiden yksityiskohtaiset tekniset eritelmät tai käyttöedellytykset kuin ne, jotka aiemmin täsmennettiin asetuksen (EY) N:o 812/2004 3 artiklassa ja liitteessä II.
                  
               
                     (4)
                  
                  
                     Tieteellis-teknis-taloudellisen kalastuskomitean (STECF) lausunnon (3) mukaan tekniset eritelmät eivät kuitenkaan saisi estää uusien akustisten karkotinlaitteiden kehittämistä. Sen vuoksi jäsenvaltioiden olisi voitava tätä asetusta sovellettaessa sallia sellaisten hiljattain kehitettyjen tehokkaiden akustisten karkotinlaitetyyppien käyttö, jotka eivät ole tässä asetuksessa säädettyjen teknisten eritelmien mukaisia, edellyttäen että on näyttöä siitä, että kyseiset laitteet vähentävät valaslajien tahattomia sivusaaliita vähintään yhtä tehokkaasti kuin asetuksen (EU) 2019/1241 (mukaan lukien tämän asetuksen nojalla hyväksytyt uudet käyttösäännöt) mukaiset laitteet. Sen vuoksi on asianmukaista vahvistaa edellytykset sille, että jäsenvaltiot voivat sallia sellaisten akustisten karkotinlaitteiden käytön, jotka ovat tällaisten vaihtoehtoisten teknisten eritelmien tai edellytysten mukaisia.
                  
               
                     (5)
                  
                  
                     Kun otetaan huomioon puutteet, joita on tuotu esille komission tähän mennessä vastaanottamissa akustisten karkotinlaitteiden käytön teknisiä eritelmiä koskevien säännösten valvontaa ja täytäntöönpanoa käsittelevissä kertomuksissa, tässä asetuksessa olisi selvennettävä, että akustisten karkotinlaitteiden on oltava toiminnassa kalastustoimen koko keston ajan eikä vain silloin, kun verkot lasketaan.
                  
               
                     (6)
                  
                  
                     Tässä asetuksessa säädetyt toimenpiteet ovat kalastuksen ja vesiviljelyn hallintokomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tässä asetuksessa vahvistetaan asetuksen (EU) 2019/1241 liitteessä XIII olevassa A osassa tarkoitettujen akustisten karkotinlaitteiden signaalia ja käyttötapaa koskeviin ominaisuuksiin sovellettavat yksityiskohtaiset säännöt.
         
         
            2 artikla
            
               1.   Unionin kalastusalusten päälliköiden on varmistettava, että asetuksen (EU) 2019/1241 liitteessä XIII olevassa 1.1 osassa tarkoitetut akustiset karkotinlaitteet ovat täydessä käytössä koko kalastustoimen ajan.
            
            
               2.   Akustisten karkotinlaitteiden on oltava jommankumman tämän asetuksen liitteessä teknisten eritelmien ja käyttöedellytysten suhteen määritellyn vaihtoehdon mukaisia.
            
            
               3.   Poiketen siitä, mitä 2 kohdassa säädetään, jäsenvaltiot voivat sallia sellaisten akustisten karkotinlaitteiden käytön, jotka eivät ole liitteessä määriteltyjen teknisten eritelmien tai käyttöedellytysten mukaisia, edellyttäen että kyseiset laitteet vähentävät valaslajien tahattomia saaliita vähintään yhtä tehokkaasti kuin liitteessä määriteltyjen teknisten eritelmien tai edellytysten mukaiset akustiset karkotinlaitteet ja tämä on dokumentoitu asianmukaisesti.
            
            
               4.   Jäsenvaltioiden on 3 kohdan mukaisesti annettava komissiolle tieto myönnetyistä luvista kahden kuukauden kuluessa myöntämispäivästä.
            
            
               5.   Ilmoitukseen, jota tarkoitetaan 4 kohdassa, on liitettävä yksityiskohtaiset tekniset ja tieteelliset tiedot 3 kohdan mukaisesti sallituista akustisista karkotinlaitteista ja niiden vaikutuksista tahattomiin valassaaliisiin.
            
         
         
            3 artikla
            Tämä asetus tulee voimaan kolmantenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 3 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 198, 25.7.2019, s. 105.
         
            (2)  Neuvoston asetus (EY) N:o 812/2004, annettu 26 päivänä huhtikuuta 2004, kalastuksen tahattomia valassaaliita koskevista toimenpiteistä sekä asetuksen (EY) N:o 88/98 muuttamisesta (EUVL L 150, 30.4.2004, s. 12).
         
            (3)  STECF (19-07), heinäkuu 2019: https://stecf.jrc.ec.europa.eu/documents/43805/2489016/STECF+19-07+-+Incid+catches+cetaceans.pdf/3485bafd-4350-40af-8d72-0226a68cb86e
      
      
         
            LIITE
            AKUSTISIA KARKOTINLAITTEITA KOSKEVAT TEKNISET ERITELMÄT JA KÄYTTÖEDELLYTYKSET
            Asetuksen 2 artiklan 2 kohdan mukaisesti käytettävien akustisten karkotinlaitteiden on täytettävä jommankumman jäljempänä kuvatun vaihtoehdon mukaiset signaalia ja käyttötapaa koskevat ominaisuudet:
            
                         
                     
                     
                        Vaihtoehto 1
                     
                     
                        Vaihtoehto 2
                     
                  
                         
                     
                     
                        
                           Signaalin ominaisuudet
                        
                     
                  
                        Signaalin muodostus
                     
                     
                        Digitaalinen
                     
                     
                        Analoginen
                     
                  
                        Määritelty taajuus (tonaalinen) / laajakaista
                     
                     
                        Laajakaista / määritelty taajuus (tonaalinen)
                     
                     
                        Määritelty taajuus (tonaalinen)
                     
                  
                        Lähetystasot (max–min)
                        Re 1 μPa@1 m
                     
                     
                        145 dB
                     
                     
                        130–150dB
                     
                  
                        Perustaajuus
                     
                     
                        
                                    a)
                                 
                                 
                                    20–160 KHz
                                    taajuuspyyhkäisy
                                 
                              
                                    b)
                                 
                                 
                                    10 KHz määritelty taajuus (tonaalinen)
                                 
                              
                     
                        10 KHz
                     
                  
                        Yläharmoniset taajuudet
                     
                     
                        Kyllä
                     
                     
                        Kyllä
                     
                  
                        Pulssin kesto (nimellinen)
                     
                     
                        300 ms
                     
                     
                        300 ms
                     
                  
                        Pulssiväli
                     
                     
                        
                                    a)
                                 
                                 
                                    4–30 sekuntia satunnaistetusti
                                 
                              
                                    b)
                                 
                                 
                                    4 sekuntia
                                 
                              
                     
                        4 sekuntia
                     
                  
                         
                     
                     
                        
                           Käyttötapa
                        
                     
                  
                        Kahden verkkoon asennetun akustisen karkotinlaitteen välinen maksimietäisyys
                     
                     
                        200 m siten että laitteet asennetaan verkon (tai yhteen kiinnitettyjen yhdistettyjen verkkojen) kumpaankin päähän
                     
                     
                        100 m siten että laitteet asennetaan verkon (tai yhteen kiinnitettyjen yhdistettyjen verkkojen) kumpaankin päähän